

|  |
| --- |
| Poplave – opasnosti od životinja i insekata |
| Informacije o tome kako postupati sa životinjama i insektima nakon poplave |
| Croatian | HrvatskiOFFICIAL |

Kada se vraćate u područje pogođeno poplavama, pripazite na divlje životinje, uključujući glodavce, zmije ili pauke, koji mogu biti zarobljene u vašem domu, šupi ili vrtu.

# **Suočavanje sa zmijama**

* Na otvorenom:
* nosite čvrste čizme, rukavice i duge hlače kako biste zaštitili noge
* obratite posebnu pozornost na ruke i noge kada čistite nakon poplave
* ako vidite zmiju, odmaknite se i pustite je da nastavi svojim putem - ne dirajte je
* budite svjesni zmija koje plivaju u vodi
* trebali biste ukloniti otpad oko kuće, jer otpad privlači zmije, pauke i glodavce.
* Ako nađete zmiju u kući, nemojte paničariti, polako se odmaknite od nje i pustite je da nastavi svojim putem. Ne dirajte je. Nazovite Ministarstvo za okoliš, zemljište, vodu i planiranje (Department of Environment, Land, Water and Planning) na 136 186 za popis hvatača zmija u vašem području.
* Ako vas ugrize zmija:
* nemojte prati kožu oko ugriza
* ostanite mirni i potražite hitnu medicinsku pomoć pozivom na 000
* lezite ili sjedite s ujedom ispod razine srca.
* prekrijte područje čistim i suhim zavojem. Ako je moguće, preporučuje se i čvrsti zavoj oko područja gdje je ugriz.
* zabilježite vrijeme ugriza i kada ste stavili zavoj
* nemojte stavljati stez, rezati ugriz kako biste oslobodili otrov ili pokušavati isisati otrov iz rane.

# **Suočavanje s paucima**

* Ako vas je ugrizao pauk:
* operite to područje i stavite obloge s ledom za ublažavanje boli
* nemojte stavljati pritisak na to mjesto
* odmah zatražite liječničku pomoć ako vas je ugrizao crvenoleđi pauk (redback) ili ako vam se simptomi pogoršaju.

# **Suočavanje s glodavcima i insektima**

* Glodavci poput miševa i štakora prenose bolesti. Trebate ukloniti hranu i predmete koji mogu pružiti utočište glodavcima.
* Riješite se smeća i stavite poklopac na kantu za smeće. Po potrebi postavite zamke za glodavce na suhim mjestima.
* Klonite se stajaćih voda, jer se u njima razmnožavaju komarci. Pokrijte tijelo što je više moguće i koristite sredstvo protiv komaraca.
* Muhe prenose bolesti. Odmah počistite otpad od hrane, jer je to leglo muha.
* Ako vas ugrize ili ozlijedi neka životinja ili vas ubode insekt, zatražite savjet od liječnika ili nazovite dežurnu službu NURSE-ON-CALL 24 sata dnevno, 7 dana u tjednu na 1300 60 60 24.

Da biste dobili ovu publikaciju u pristupačnom formatu, pošaljite elektroničku poštu na pph.communications@health.vic.gov.au

